  Наталья Тетерина Удмуртиысь Йӧскалык лыдӟетъюрт Ижкарын улӥсьёсты Выль ар шудонъёс кылдытонъя ӟечлэсьтон ужрадэ пыриськыны ӧте. «БиблиоЁлка в стиле этно» акцилэн ужпумез – Выль ар каникулъёссэс эмъяськонниын ортчытӥсь пиналъёслы праздник мылкыд кылдытыны. Со сярысь ивортодэтъя «Удмуртия» агентстволы Йӧскалык лыдӟетюртысь Лыдӟиськон центрлэн кивалтӥсез Ирина Курс вераз. Солэн кылъёсызъя, 25-тӥ толсурозь ужрад улсын лыдӟетъюртын но куриськон сётэм ужъюртъёсын Выль ар кызлы шудонъёс лэсьтонъя мастер-классъёс ортчозы. Лэсьтэм шудонъёсын Элькун нылпи эмъюртысь кызэз чеберъялозы. Йӧскалык лыдӟиськонниысь ӧнерчиос мылкыд карисьёсты турлы техникая киужъёс лэсьтыны дышетозы. Кылдытэм шудонъёсын пӧртэм калыкъёслэн пужыоссы одно ик кутӥськозы. Соос эмъяськись пиналъёсты трос йӧслыко элькунэнымы тодматозы. Мастер-классъёссы пыриськонлэн дуныз – 150 манет. Та коньдон шудонъёсты лэсьтон материалъёслы мыноз. «БиблиоЁлка в стиле этно» акцие быдэс коллективен пыриськыны луэ. Со понна радъясьёслы куриськон сётоно, туннэ нуналлы куинез вуиз ни. Куинь мастер-классъёс милям та арняе ортчозы ни – туннэ, ӵуказе но ӵуказе улыса. Егитъёслэн движенизылэн элькун центраз, волонтёръёслэн отрядазы но Ижкарысь визьноданъя колониын Ирина Курс, Лыдӟиськонъя центрлэн кивалтӥсезУж доразы мастер-классъёсты ортчытон сяна, коллективъёс коньдонэн юрттыны быгато. Озьы ик акцие пыриськисьёсты 25-тӥ толсуре Элькун нылпи эмъюртысь кызэз чеберъяны ӧтё.   Тегъёс: Ижкар Удмуртия Тазалык пиналъёс Мерлык Выльар Йӧскалыклыдӟетъюрт  